ЦРВЕНИ КРСТ РЕПУБЛИКЕ СРПСКЕ
РАСПИСУЈЕ
НАГРАДНИ КОНКУРС ЗА ИЗРАДУ ЛИКОВНИХ И ЛИТЕРАРНИХ РАДОВА УЧЕНИКА ОСНОВНИХ ШКОЛА И ЛИТЕРАРНИХ РАДОВА ЗА УЧЕНИКЕ СРЕДЊИХ ШКОЛА ПОВОДОМ НЕДЈЕЉЕ  ЦРВЕНОГ КРСТА ОД 08 – 15. МАЈА 2017. ГОДИНЕ

НА ТЕМУ
„СВУДА ЗА СВЕ“

Црвени крст и Црвени полумјесец су присутни свуда, пружајући помоћ најугроженијим у свим сферама – од великих катастрофа, изазова које носе конфликтне ситуације, до удаљених и тешко доступних мијеста гдје немају приступ друге хуманитарне организације.
1. На конкурсу могу учествовати сви ученици основних и средњих  школа из Републике Српске који то желе, а један ученик може учествовати само са једним радом.
2. Сви радови, литерарни и ликовни, раде се на већ назначену тему, а они који нису у складу са темом неће бити уврштени у такмичење. На сваком литерарном раду треба да стоји тачан назив теме „СВУДА ЗА СВЕ“. Радови који не буду имали тачан назив теме неће бити узети у разматрање.
3. Школе требају доставити радове Градској организацији Црвеног крста до 19. априла 2017. године. Градска организација  треба да одабере по три најбоља рада, ликовна и литерарна и да достави у сједишта Координационог одбора Црвеног Крста регије до 24. априла. 
4. Секретари Координационог одбора Црвеног Крста регије ће формирати жири који ће одабрати по три најбоља рада, како ликовна тако и литерарна и послати их  у Црвени крст Републике Српске до 28. aприла,  гдје ће бити оцијењени од стране жирија. 
5. На сваком раду треба да стоје основни подаци о ученику:
1. Име и презиме, разред и одјељење, 
  

2. Назив школе и град у ком се школа  налази.

  

3. Име и презиме предметног наставника

   
Радови без ових података неће моћи ући у конкуренцију за награде.

6. Награђују се по три најбоља  ликовна и шест литерарних  радова, а награде  за ауторе обезбјеђује Црвени крст Републике Српске.

Свим ученицима који узму учешће на конкурсу желимо много успјеха.
